STIKLO KVARTALE Šv. Martyno diena – rudens pabaigos ir žiemos šauktuvių šventė.

Lapkričio 10 d, šeštadienį 11:00 – 22:00 val. Šv. Martyno dienos išvakarėse – Stiklių, Gaono, Žydų g. ir M. Antokolskio gatvių mados, meno ir maisto bendruomenė STIKLO KVARTALAS miestiečius ir miesto svečius kviečia kartu švęsti Šv. Martyno dieną – dalintis šviesa, džiugesiu, šiluma ir žiemos laukimo nuotaika!

STIKLO KVARTALAS – kaimynines dizaino parduotuves, juvelyrines, restoranus, barus, grožio verslus ir meno galerijas vienijanti bendruomenė, kurios tikslas padėti vienas kitam iš naujo pristatyti vieno seniausių Vilniaus senamiesčio prekybinio kvartalo gatves, atkurti ir pasidalinti istorija, suburti į vietą, kurioje galima tapti kaimynystės dalimi, švęsti kvartalo ir savo šventes, pasinaudoti originaliomis šventinių dovanų idėjomis.

Stiklo kvartalo pavadinimas kilo iš šimtametės gatvių istorijos. 19 a. kvartale buvo 3 Stiklo gatvės: Stiklo 1-oji, dabartinės Stiklių gatvės atkarpa, nuo Rotušės iki Barzdaskučių ir Ponių Laimės, Stiklo 2-oji, dabartinė Gaono gatvė nuo Barzdaskučių iki tekstilės galerijos „Artifex“ ir Stiklo 3-oji, dabartinė Švarco gatvė, vedanti nuo Madress mados parduotuvės atgal į Pilies gatvę. Dabartinė Stiklių gatvės atkarpa nuo „Ponių Laimės“ iki Juvelyrikos galerijos „Vilnensis“ buvo vadinama Šv. Dvasios gatve.

Senojo kvartalo aikštėje prieš kelis šimtmečius gyvavo populiariausias Vilniuje, stiklo krautuvėlių apsuptas, įvairių daiktų, gatvės, maisto ir rūbų turgus.

„Šv. Martyno diena turi gilias tradicijas daugelyje Europos šalių, rudens pabaigą švęsdavo ir mūsų protėviai, artėjant tamsiam ir niūriam periodui piemenys skubėdavo baigti rudens ganiavą ir kviesti žiemą, šventinį džiugesį ir sniego baltumo šviesą. Stiklo kvartalas nuo lapkričio 10 d. švies ryškiau taip kviesdamas visus pradėti didžiųjų metų švenčių laukimą STIKLO KVARTALO ritmu – jaukiai, paslaptingai, be „paskutinės dienos" karštinės, – pasakoja iniciatyvos pradininkė dizainerė Julija Janus.

Pirmą kartą Vilniuje pasipuoš kvartalo METRAŠTININKO, MEDEINĖS, LOKIO ir JULIA JANUS kiemeliai, o Stiklių, Gaono ir Antokolskio gatvės sušvis 48 eglutėmis, kalėdiniu girliandų spindesiu, instaliacijomis ir muzika. Kvartalo verslai ypač laukia varduvininkų Martynų ir Martinų, jiems (pateikus tai įrodantį dokumentą) – ypatingi nuolaidų pasiūlymai ir siurprizai.

Šv. Martyno dienos programa ir #MMMpramogos

11:00 val. specialiai šiai progai sukurti keptų putpelių pietų - vakarienės meniu už ypatingą kainą restorane LOKYS, savo karštu šokoladu ir Kalėdine arbata skanauti kvies AMATININKAI, siurprizų žada saldumynų sostinė PONIŲ LAIMĖ ir kitos maisto vietos, kainų pūga, loterijos ir kalėdinių dovanų idėjos kiekvieno užsukusio lauks MY MINDS, LILY, ŠAPOKLIAK, LINEN TALES, AROMATŲ SODAS, ELEMENTAI, JULIA JANUS, THE FACTORY DIAMONDS AND JEWELLERY BY RIBAS, MADRESS namuose ir butikuose, užsiėmimai, parodos – TERRA RECOGNITA, ARTIFEX, VITRAŽO MANUFAKTŪRA, VILNENSIS galerijose.

14:00- 14:45 val. Vilniaus senamiesčio atnaujinimo agentūros salėje I a. (Stiklo g.4) šios agentūros architektė J. Raugalienė pasakos apie mūsų kvartalo įdomybes paskaitoje „Stiklių gatvės paveldas“.

15:00 -19 val. Vilniaus senamiesčio atnaujinimo agentūros salėje I a. (Stiklių g.4)

Brailio rašto žinovo, knygų iliustratoriaus Vytauto Gendvilo Brailio rašto spausdinimo dirbtuvės.

Filmuko apie „Šv. Martyno legendą“ peržiūra (Rež. Karolis Makauskas. Atl. Klaipėdos S. Dacho progimnazijos Teatro studija).

17:00 val.

Įsižiebs Stiklo kvartalo kiemai METRAŠTININKO (Stiklių g.4), MEDEINĖS (Stiklių g.6), LOKIO (Stiklių g.8), JULIA JANUS (Stiklių g.7) ryškiau sušvis vitrinos ir pats kvartalas.

Magiška [Stefano Ruffini Photography](https://www.facebook.com/stefanoruffiniphotography/) gatvės fotosesija ties peteliškių namais [Dom Bow Ties](https://www.facebook.com/dombowties/) (Stiklių g.6) Nuotraukos akimirksniu virs popierinėmis ir papildys improvizuotą nuotraukų galeriją prie peteliškių namų.

19:00 val. Šv. Martyno dūzgės visose Stiklo kvartalo mados, meno ir maisto vietose. Pasiruošusius kvartale pavakaroti ilgiau savo ypatingais kokteiliais ir šiluma džiugins WHO HIT JOHN (Didžioji g.19) ir kitos kvartalo šildančių gėrimų vietos.

MENAS

Lapkričio 10 d. – paskutinis vakaras, kai galerijoje VITRAŽO MANUFAKTŪRA (Stiklių.6) galite pamatyti Kristinos Daniūnaitės ir Izabelos Kovalevskajos parodą „Nykstančios realybės pėdsakai"

Galerija TERRA RECOGNITA (Stiklių g.7) viso šventinio laikotarpio metu kviečia Stiklo kvartalo svečius užsukti į galeriją susipažinti su menininko Sauliaus Vaitiekūno kurtų instaliacijų fragmentais, juvelyriniais dirbiniais bei dalyvauti Kalėdinėje loterijoje.

Kontaktinis asmuo: Lina Virgailytė, tel.: +37068392189.

Tekstilės galerija ARTIFEX (Ganono g.1) dirbs ilgiau nei įprastai – nuo 12:00 iki 20:00 val. Galerijoje „Artifex“ veiks VDA profesorės Zitos Inčirauskienės personalinė paroda „AsMeniškumai“. Išgirsite pasakojimų apie parodą, svečiai bus vaišinami arbata!

Galerija VILNENSIS (Dominikonų g.7/Stiklių g.20), juvelyrikos paroda „Perlai ir ko“, susitikimas su autorėmis. Darijaus Gerliko atkurta Valdovų žiedų kolekcija.

MAISTAS

AMATININKŲ UŽEIGA (Didžioji g.19) ne tik Šv. Martyno dienos proga, bet visą didžiųjų metų švenčių periodą nuo lapkričio 10 d. iki Trijų karalių, pirmadieniais, antradieniais, trečiadieniais, ketvirtadieniais 15:00 - 19:00 val, pasakius slaptažodį STIKLO KVARTALAS suteiks 50 procentų nuolaidą karštam šokoladui ir Kalėdinei arbatai. Pasiūlymas negalioja gruodžio 31 ir sausio 1 dienomis. Rezervacija tel.: +37068722366.

Restoranas LOKYS (Stiklių g.8) šv. Martyno dieną lankytojus kviečia degustuoti ypatingą meniu: Kreminė baravykų sriuba su moliūgų aliejumi; žavingųjų lietuvaičių išgirta putpelė, patiekiama su saldžia kriauše, bruknių bei vyno padažu ir grikiais; ruginės duonos gardumynas su lazdynų riešutais, spanguolių uogiene ir plakta grietinėle; dilgėlių arbata. Kaina svečiui – 24 Eur. Visus varduvininkus, kurie pas mus papietaus ar pavakarieniaus, pavaišinsime senoviniu restorano vynu su prieskoniais – saldus vynas su cinamonu, gvazdikėliais, imbieru... Rezervacija tel.: +370 5 2629046.

WHO HIT JOHN (Didžioji g.19) nuo šv. Martyno iki švenčių pabaigos gamins Karštąjį Todį iš tikrų lietuviškų obuolių sulčių ir tradiciškai lauks užsilikusių kvartale iki nakties.

Kvartalo alaus restoranas LEIČIAI (Stiklių g.4 ir Stiklių g.5) užsakiusius bokalą alaus vaišins Šv. Martyno salotomis su antiena.

BOOKAFE (Stiklių g. 16) savaitgalį visus Martynus nemokamai vaišins naminėmis imbierų ar šaltalankių arbatomis. Šventiniu laikotarpiu naminėmis arbatomis vaišinsime visus, kas ištars slaptažodį “stiklo kvartalas”.

MADA

JULIA JANUS (Stiklių g. 7) siūlo išskirtines kalėdinių dovanų, šventinio ir žiemos stiliaus idėjas, skirtas įvairaus sudėjimo žmonėms. Mūsų rūbų dydžių skalė S-3XL. Slaptos JULIA JANUS dovanos Martynams ir Martynoms, bei CYBER SALE - naujai kolekcijai nuolaidos net iki - 40%! Stilius neturi ribų šv. Martyno dieną!

ŠAPOKLIAK (Stiklių g. 6) salonas – Kalėdinių dovanų stotelė. Lietuvių menininkų autoriniai darbai, išskirtiniai aksesuarai, malonios smulkmenos jaukioms Kalėdoms, staigmenos bei saldžios ir kvapnios dovanėlės kiekvienam.

AROMATŲ SODAS (Stiklių g.7) pristatysime nišinę pasaulyje pripažintą parfumeriją, suteiksime galimybę įsigyti "mažą, gražų 10ml buteliuką" su pasirinktu aromatu. Taip pat visą Kalėdinį laikotarpį pakuosime parduotuvėje įsigytas dovanas.

THE FACTORY BY RIBAS (Stiklių g.9/Gaono g.10) pasiūlymas Šv. Martyno dienai - šią dieną perkantiems nuo 500 eur - dovana raudona apyrankė su deimantu. Renginio metu The Factory by Ribas vaišins desertais ir karštais gėrimais.

Interjero salonas ELEMENTAI (Stiklių g.14 /1) skelbia loteriją autoriniam keramikos darbui: kiekvienas galerijoje apsipirkęs klientas galės užpildyti kuponą, o Trijų Karalių dieną burtų keliu bus išrinktas laimėtojas. Laimingasis gaus išskirtinį, originalų keramikos dirbinį.

Nuo šv. Martyno dienos kiekvieną šeštadienį bus taikoma 15% nuolaida visiems pirkiniams. Visu periodu klientams bus taikomi išskirtiniai šventiški pasiūlymai bei

dovanos.

LILY (Stiklių g.6) papuošalai taikys nuolaidas viskam nuo 20% iki 50%, taip pat perkančius džiugins smulkiomis dovanėlėmis.

Butikas MADRESS (Gaono g.1) taikys -10% visoms prekėms, sušildys kvapnia kava ir užkandžiais bei geros nuotaikos burbulais!

LINEN TALES (Stiklių g.4) kvies iš naujo atrasti nuo seno vertinamą ir vėl populiarėjantį liną. Nuo lapkričio 10 dienos lauksime visų su dovanų rinkiniais ir idėjomis namų jaukumui puoselėti. Visas parduotuvėje įsigytas dovanas Jūsų pageidavimu šventiškai supakuosime. O Stiklo kvartalo Šv. Martyno šventės proga lapkričio 10 d. visiems dovanosime 20% nuolaidą visai produkcijai, išskyrus specialius pasiūlymus ir prekes su nuolaida.

MY MINDS (Stiklių g.6) butikas savo mados stotelėje lauks tų moterų kurios nori atsinaujinti bei ruošiasi šventėms iš anksto. Nuo 11 val. butiko stiliaus patarėjos Alma ir Loreta kvies pasimatuoti, pasitarti ar tiesiog neskubant apžiūrėti ką artėjančiam šventiniam žiemos laikotarpiui siūlo Lietuvos kūrėjai. Suknelės, batai, rankinės ir aksesuarai gali būti tai, kas į tavo gyvenimą atves naujų spalvų, įkvėpimo, šviesių pokyčių. Varduvininkių Martinų ar Martynų, o taip pat moterų, kurias atlydės Martynai, lauks proginės dovanėlės. Nes Stiklo kvartale Martyno dieną jiems ir joms ypatingai palankus dangus!